**Δελτίο Τύπου**

Σήμερα 27/02/2018 φιλοξενήθηκε στην Ειδική Γραμματεία Κοινωνικής Ένταξης των Ρομά η εκδήλωση που διοργανώθηκε με πρωτοβουλία του προγράμματος JUSTROM2 από την Ελλάδα (ένα κοινό πρόγραμμα του Συμβουλίου της Ευρώπης και της Ευρωπαϊκής Επιτροπής) με θέμα **“Country exchange on the lack of ID document and the risk of statelessness among Roma”** (*“Ανταλλαγή Πρακτικών σχετικά με ζητήματα ιθαγένειας και ταυτοποιητικών εγγράφων των Ρομά”)*. Η Ειδική Γραμματέας Κοινωνικής Ένταξης των Ρομά κα Αικατερίνη Γιάντσιου, καλωσόρισε τους συμμετέχοντες και κήρυξε την έναρξη των εργασιών. Στην διημερίδα συμμετείχαν εκπρόσωποι από τις χώρες (Ιταλία, Ρουμανία, Βουλγαρία) που συμμετέχουν στο JUSTROM καθώς και εκπρόσωποι των Ελληνικών θεσμικών οργάνων. Σε συνέχεια της συνεργασίας της Ειδικής Γραμματείας Κοινωνικής Ένταξης των Ρομά και με την αμέριστη υποστήριξη της Αν. Υπουργού κας Θεανώς Φωτίου αρμόδια για θέματα Κοινωνικής Αλληλεγγύης, ο Γενικός Γραμματέας Ιθαγένειας του Υπουργείου Εσωτερικών κος Λάμπρος Μπαλτσιώτης παρουσίασε το επικείμενο νομοσχέδιο για την απόδοση ιθαγένειας σε πολίτες Ρομά καθώς και την υπό διαβούλευση νομοθετική παρέμβαση για την απόδοση ληξιαρχικών πράξεων γέννησης σε πρόσωπα που δεν την διαθέτουν.

